Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4005

3. REPÜLÉSI MOZGÓ SZOLGÁLATI KOMMUNIKÁCIÓ HASZNÁLATA 3.1 Meteorológiai közlemények tartalma és formátuma 3.1.1 A légijárműveknek továbbított jelentések, előrejelzések és SIGMET tájékoztatások tartalma és formája legyen összhangban a jelen Annex 4., 6. és 7. Fejezeteiben előírtakkal. 3.1.2 A légijárművek által továbbított légijelentések tartalma és formája egyezzen meg a jelen Annex 5. Fejezetének, és a Léginavigációs szolgáltatási eljárások – égiforgalmi menedzsment (Procedures for Air Navigation Services – Air Traffic Management) (PANS-ATM, Doc. 4444) 1. Függelékének előírásaival. 3.2 Meteorológiai bulletinek tartalma és formátuma A légiforgalmi mobil szolgálaton keresztül továbbított meteorológiai bulletin lényege maradjon változatlan ahhoz képest, amelyet a bulletin a kibocsátásakor tartalmazott.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes